સંસારમાં જ્યારે સંતાન અને પેરેન્ટ્સ વચ્ચે સંઘર્ષ કે અણબનાવના પ્રસંગો પેદા થતા હોય છે ત્યારે સંતાનનો વાંક તો આપણને તરત નજરે ચડે છે, પરંતુ પેરેેન્ટ્સની ભૂલો આપણને ઝટ દેખાતી નથી કારણ કે પેરેન્ટ્સ પ્રત્યે આદર અને સહાનુભૂતિની અંધાપાની પટ્ટીઓ આપણે બાંધી રાખી છે. સંતાનોને જ હંમેશાં દોષિત સમજી લેવાથી પ્રોબ્લેમ સોલ્વ થઈ જતો નથી, પેરેન્ટ્સનો દોષ પણ હોઈ શકે એવું આપણે તટસ્થપણે અને ખુલ્લા મનથી વિચારવું જોઈએ. ક્યારેક પેરેન્ટ્સ ખોટી જીદ કરતાં હોય છે, તેઓ પોતાની પ્રાચીન જીવનશૈલી અને અર્થહીન પરંપરાઓ છોડવા તૈયાર થતા જ નથી. સંતાનો તેમને પોતાની રીતે નવા જમાનાનાં ભરપૂર સુખ આપવા કોશિશ કરતાં હોય છે, પરંતુ પેરેન્ટ્સ એનો ધરાર અનાદર કે અસ્વીકાર કરતાં રહે છે. કેટલાંક સંતાનો આજે પણ સવાયાં શ્રવણ અવશ્ય હોય છે.